## COMÓRTAS PÓSTAER “M’FHÍS DO BHAILE ÁTHA CLIATH....” DE CHUID PHLEAN FORBARTHA CHATHAIR BHAILE ÁTHA CLIATH 2022-2028

**RÉAMHRÁ**

Tugann Comórtas Póstaer Phlean Forbartha Chathair Bhaile Átha Cliath 2022-2028 cuireadh do scoláirí bunscoile Bhaile Átha Cliath (ó Rang a 3 go Rang a 6) póstaer de mhéid A4 (21 x 29.7 cm) a chruthú ar a léirítear a bhfís le haghaidh Bhaile Átha Cliath. Bíonn páirt lárnach ag rannpháirtíocht an phobail nuair a bhíonn an Plean seo á dhréachtú lena chinntiú go léirítear sa Phlean fís chomhroinnte, a dhéanann forbairt amach anseo a threorú ar mhaithe leis an gcathair agus a saoránaigh go léir.

Is féidir le meascán focal agus léaráidí a bheith sa phóstaer nó is féidir le focail nó léaráidí a bheith i gceist leis. Caithfear na sonraí go léir a iarrtar ar an bhFoirm Iontrála a sheoladh ar aghaidh le gach póstaer.

Is féidir le scoláirí díriú ina bpóstaer ar aon saincheist nó ar na saincheisteanna go léir a luaitear thíos, arb iad na príomh-shaincheisteanna a aithníodh sa chéad chéim seo de phróiseas comhairliúcháin Réamhdhréacht-Phlean Forbartha Chathair Bhaile Átha Cliath 2022-2028:

1. An Chathair a Mhúnlú – conas a thiocfaidh borradh agus forbairt ar ár gcathair.
2. Gníomhú ar son na hAeráide – ár gcathair a chosaint in aghaidh truailliú, tuile agus rioscaí eile aeráide.
3. Tithíocht Ardchaighdeáin agus Comharsanachtaí Inbhuanaithe – tithíocht ardchaighdeáin agus comharsanachtaí inbhuanaithe a sholáthar.
4. Geilleagar na Cathrach – na tairbhí a roinnt i measc na bpobal go léir.
5. Gluaiseacht agus Iompar Inbhuanaithe – roghanna iompair atá níos neamhdhíobhálaí don chomhshaol a chur chun cinn agus a úsáid.
6. An Chathair, Sráidbhailte Uirbeacha agus Miondíol – cabhrú le miondíol inár gcathair agus ár gcomharsanachtaí, ar nós Bhaile Phib agus Ráth Maonais.
7. Bonneagar Glas, Spás Oscailte, Caitheamh Aimsire agus Oidhreacht Nádúrtha – níos mó spás taobh amuigh a fhorbairt don spórt agus do dheiseanna súgartha, agus ár n-aibhneacha agus ár gcanálacha agus ár bpáirceanna á gcosaint ag an am céanna.
8. Oidhreacht Thógtha agus Seandálaíocht – láithreáin thábhachtacha stairiúla agus seandálaíochta á gcosaint.
9. Cultúr – ár n-ealaíona agus ár n-oidhreacht chultúrtha a chothú agus a fhorbairt.
10. Bonneagar Comhshaoil Inbhuanaithe agus Riosca i gcás Tuilte – cosaint ar an riosca i gcás tuilte, soláthar uisce agus ceangail mhaithe dhigiteacha san áireamh.

**CÁILITHEACHT**

Scoláirí Bunscoile Sinsearacha (ó Rang 3 go Rang 6) a chónaíonn i mBaile Átha Cliath nó a fhreastalaíonn ar scoil i mBaile Átha Cliath

**DUAISEANNA**

An 1ú Duais Bronnfar dearbháin leabhar ar luach €60 ar an Scoláire agus ar luach €200 ar a Scoil

An 2ra Duais Bronnfar dearbháin leabhar ar luach €50 ar an Scoláire agus ar luach €150 ar a Scoil

An 3ú Duais Bronnfar dearbháin leabhar ar luach €40 ar an Scoláire agus ar luach €100 ar a Scoil

Cuirfear na trí phóstaer bhuaiteacha san áireamh i bPlean Forbartha Chomhairle Cathrach Bhaile Átha Cliath 2022-2028. Is féidir fótamontáis de na póstaeir a iontráiltear sa chomórtas a chur in airde ar láithreán gréasáin an Phlean Forbartha [www.dublincitydevelopmentplan.ie](http://www.dublincitydevelopmentplan.ie) agus is féidir roinnt díobh a chur san áireamh i ndréacht-Phlean Forbartha Chathair Bhaile Átha Cliath 2022-2028, sa Phlean deiridh agus úsáidfear iad ar mhaithe le cuspóirí promóisin a bhaineann leis an bPlean.

**TÉARMAÍ AGUS COINNÍOLLACHA**

**1.** **Tionscnóir:** Is í Comhairle Cathrach Bhaile Átha Cliath an Tionscnóir

**2.** **Iontrálacha:** Ní ghearrtar aon chostas ar an gcomórtas a iontráil. Ní gá aon rud a cheannach. Ní ghlactar le haon fhreagracht as iontrálacha a chailltear, a gcuirtear moill orthu, a chuirtear amú nó as iontrálacha neamhiomlána nó nach féidir a sheachadadh nó a iontráil ar aon chúis theicniúil nó eile. Ní hionann cruthúnas go ndearnadh an iontráil a sheachadadh agus cruthúnas go bhfuarthas é. Faoi sheilbh Chomhairle Cathrach Bhaile Átha Cliath aon iontrálacha i ndiaidh gur seoladh ar aghaidh iad agus **ní sheolfar ar ais iad** chuig an scoláire, an scoil nó an tuismitheoir/caomhnóir.

**3.** **Caithfidh gurb é an scoláire bunscoile a dhear an póstaer agus ní féidir le scoláire níos mó ná 1 iontráil a sheoladh ar aghaidh.**

**4.** **Méid an Phóstaeir** Caithfidh póstaeir a bheith aontaobhach agus de mhéid A4 amháin (21 x 29.7 cm).

**Sonraí Iontrála:** Caithfear na sonraí seo a leanas a thabhairt ar leathanach eile, seachas ar leathanach an phóstaeir, le gach iontráil a. Ainm an Scoláire; b. Aois; c. Rang; d. Ainm na Scoile; e. Seoladh na Scoile; f. Uimhir ghutháin teagmhála na scoile; g. Seoladh Ríomhphoist na Scoile nó an Tuismitheora/an Chaomhnóra; h. Ainm an Mhúinteora nó an Tuismitheora/an Chaomhnóra; i. Síniú an Mhúinteora nó an Tuismitheora/an Chaomhnóra.

**5.** **Seoladh an Chomórtais:** Ba cheart iontrálacha a sheoladh ar aghaidh ar ríomhphost chuig: DublinCityCouncilPosterComp@whpr.ie nó sa phost chuig: Foireann an Phlean Forbartha, Comórtas Póstaer Chomhairle Cathrach Bhaile Átha Cliath, An Rannóg Pleanála agus Forbartha Réadmhaoine, Bloc 4, Urlár 3, Oifigí na Cathrach, An Ché Adhmaid, Baile Átha Cliath 8

**6.** **Dáta Deiridh:** Caithfear iontrálacha a fháil faoi 4pm, Dé hAoine, an 30 Aibreán 2021.

**7.** **Fógra:** Tabharfar fógra do bhuaiteoirí an chomórtais go luath i mBealtaine sa phost/ar an nguthán/ar ríomhphost.

**8.** **Moltóireacht:** Roghnóidh painéal neamhspleách moltóirí na hiontrálacha buaiteacha. Tá cinneadh na moltóirí críochnaitheach. Ní iontrálfar aon chomhfhreagras a bhaineann leis an gcomórtas.

**9.** **Poiblíocht:** Is féidir iontrálacha a úsáid ar mhaithe le cuspóirí promóisin a bhaineann leis an bPlean Forbartha faoi lánrogha Chomhairle Cathrach Bhaile Átha Cliath, ar nós iad a thaispeáint go poiblí in oifigí na Comhairle Cathrach, ar láithreáin ghréasáin agus i meáin shóisialta na Comhairle Cathrach. Is féidir grianghraif de na buaiteoirí sa mhullach ar a n-ainmneacha agus a n-aoiseanna a úsáid i bhfeachtais phoiblíochta nuair a thugann tuismitheoirí nó caomhnóirí na mbuaiteoirí toiliú dó seo.

**10.** **Cáilitheacht:** Is féidir le gach Scoláire Bunscoile Sinsearach (ó Rang 3 go Rang 6) a chónaíonn i mBaile Átha Cliath nó a fhreastalaíonn ar scoil i mBaile Átha Cliath dul san iomaíocht sa chomórtas. Níl leanaí agus gaolta muinteartha an phainéil mholtóirí incháilithe don chomórtas.

**11.** **Sonraí:** Coimeádfaidh Comhairle Cathrach Bhaile Átha Cliath (an Rialaitheoir Sonraí) sonraí pearsanta agus is féidir iad a roinnt lena cuideachta chaidrimh phoiblí (Próiseálaí Sonraí) ar mhaithe le cuspóirí an chomórtais seo. Ní dhíolfar iad agus ní sheolfar ar aghaidh iad chuig aon tríú páirtithe. Coimeádfaidh Comhairle Cathrach Bhaile Átha Cliath sonraí ar feadh tréimhse a chomhlíonann an RGCS agus is féidir na sonraí a úsáid/úsáidfear na sonraí ar na cuspóirí seo a leanas: (i) a sheiceáil go sásaíonn iontrálacha na téarmaí seo agus go bhfuil siad incháilithe le hiarratas a dhéanamh; (ii) iarratasóirí rathúla a chur ar an eolas; (iii) an Promóisean a chur ar siúl; (iv) na buaiteoirí a fhógairt. Scriosfar na sonraí ansin, seachas sonraí faoi na buaiteoirí - coimeádfar na sonraí sin ar feadh tréimhse neamhshonraithe ama go n-úsáidfear iad ar mhaithe le cuspóirí promóisin agus caidrimh phoiblí a bhaineann le Plean Forbartha Chathair Bhaile Átha Cliath. Is féidir teacht ar eolas breise ar ár ráiteas príobháideachais ag <https://www.dublincity.ie/using-dublincityie/privacy-statement>

**12.** **Trí iontráil a sheoladh ar aghaidh chuig an gcomórtas, glactar leis na Téarmaí agus Coinníollacha seo gan choinníoll agus go hiomlán.**